**Milí deviataci ☺**

Témou na tento týždeň (13.5.-20.5) je obdobie **normalizácie**, obdobie od okupácie Československa sovietskymi vojskami do roku 1989. Celá spoločnosť sa opäť dostala pod kontrolu Komunistickej strany a jej Štátnej bezpečnosti (1968-1989).

1. Prečítajte si nové učivo v učebnici na **s.106-107: Umŕtvená spoločnosť,** nezabudnite na Na stope a Do slovníčka.
2. Pozrite si český film **Občiansky preukaz**  *(z roku 2010)* <https://uloz.to/file/AEWmugBFpoks/obcansky-prukaz-avi> , možno ho nájdete aj online.

Na základe filmu, cez príbehy mladých ľudí vo vašom veku, sa vám podarí lepšie pochopiť danú dobu. Sú tam zachytené a zobrazené základné problémy a realita vtedajších ľudí: nesloboda, cenzúra, emigrácia, nedostatok tovaru v obchodoch, nemožnosť študovať na škole, ktorú ste si vybrali, povinná vojenská služba...

**Vaša úloha**: napíšte stručnú recenziu k tomuto filmu, vyjadrite svoj názor na film, prečo ho odporúčate/neodporúčate sledovať, plusy a mínusy, ktorá postava vás zaujala najviac, prípadne aký odkaz mal pre vás tento film, či si viete sami seba predstaviť v tej dobe, môžete porovnať seba a jedného z hrdinov filmu....

Teším sa na vaše recenzie/postrehy/názory, posielajte to do 20.mája.